36. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α3β/οικ. 3686 της 15/22 Μαρτ. 1988 (ΦΕΚ Β΄ 162) Παροχή πρωτοβάθμιας οδοντιατρικής φροντίδας στα Κέντρα Υγείας μη αστικών περιοχών. Έχοντας υπόψη: 1.Τις διατάξεις: α)Της παρ. 6 του άρθρ. 11. β)Της παρ. 1ε του άρθρ. 15. γ)Της παρ. 3 του άρθρ. 14 του Νόμ. 1397/83. 2.Την απόφ. της 46ης ολομέλειας/10.4.87/24.7.87 του ΚΕ.Σ.Υ., αποφασίζουμε: Άρθρ.1.-Με την απόφαση αυτή καθορίζεται το περιεχόμενο, ο τρόπος, η διαδικασία και οι σχετικές λεπτομέρειες παροχής υπηρεσιών οδοντιατρικής φροντίδας από τα Κέντρα Υγείας μη αστικών περιοχών. Έννοια οδοντιατρικής φροντίδας Άρθρ.2.-Στην έννοια της οδοντιατρικής φροντίδας περιλαμβάνονται: α)Πρώτες βοήθειες-αντιμετώπιση οξέων περιστατικών β)Πρόληψη Πρώτες βοήθειεςΑντιμετώπιση οξέων περιστατικών Άρθρ.3.-1.Σ’ αυτή τη φάση λειτουργίας τους τα Κέντρα Υγείας και μέχρι την πλήρη ανάπτυξη και πλαισίωσή τους με το ανάλογο σε αριθμό επιστημονικό προσωπικό, παρέχουν πρώτες βοήθειες προς αντιμετώπιση οξέων και εκτάκτων περιστατικών και περίθαλψη για την αντιμετώπιση οξέων περιστατικών σε όλο τον πληθυσμό της περιοχής τους ανεξάρτητα από ασφαλιστική ή όχι κάλυψη. Στην έννοια αυτή (πρώτες βοήθειες-αντιμετώπιση οξέων περιστατικών) περιλαμβάνονται: α)Αντιμετώπιση αιμορραγίας β)Αντιμετώπιση βλάβης από ατυχήματα μέχρι το περιστατικό να μεταφερθεί αν χρειάζεται σε ειδική μονάδα. γ)Περιπτώσεις πολφίτιδας και οξέων φατνιακών και περιοδοντικών αποστημάτων και δ)Περιπτώσεις καταγμάτων. Πρόληψη Άρθρ.4.-1.Η πρόληψη στηρίζεται στη συστηματική αγωγή του πληθυσμού για τη στοματική υγεία. Μέσα από την αγωγή για τη στοματική υγεία επιδιώκεται η κατάλληλη και συγκεκριμένη εκλαϊκευμένη πληροφόρηση των ατόμων σε θέματα στοματικής υγείας με σκοπό την διαμόρφωση από κάθε άτομο της κατάλληλης συμπεριφοράς απέναντι στα θέματα στοματικής υγείας ως προϋποθέσεις για τη διατήρηση και βελτίωσή της. 2.Η οργάνωση και ανάπτυξη της στοματικής αγωγής από τους οδοντογιατρούς των Κέντρων Υγείας γίνεται σε πολλά επίπεδα και ειδικότερα: α)Στο Κέντρο Υγείας. Στην περίπτωση αυτή ο οδοντογιατρός και το λοιπό ειδικό προσωπικό του Κέντρου Υγείας ενημερώνει κάθε άτομο που προσέρχεται στο οδοντιατρείο του Κέντρου Υγείας για οδοντιατρικές φροντίδες, αν οι οδοντιατρικές φροντίδες αφορούν παιδιά, για τα ηλικίας 2-5 ετών η αγωγή γίνεται στους γονείς τους, για τα ηλικίας 612 ετών η αγωγή γίνεται στους γονείς και τα παιδιά μαζί και για τα ηλικίας 12-18 ετών η αγωγή γίνεται στα ίδια τα παιδιά. β)Σε οργανωμένες συγκεντρώσεις ομάδων πληθυσμού που γίνονται στα Κέντρα Υγείας, τα περιφερειακά ιατρεία και τις κοινότητες σε συνεννόηση και συνεργασία και με την τοπική αυτοδιοίκηση και άλλους φορείς που ενεργοποιούνται στον τομέα αυτό. γ)Στα σχολεία. Η αγωγή στοματικής υγείας στα σχολεία γίνεται από τους δασκάλους σε συνεργασία με τους οδοντιάτρους και άλλα ειδικά στελέχη-επιμορφωτές σε επίπεδο ανάλογο με την ηλικία των παιδιών. δ)Σε ομάδες γονιών μικρών παιδιών, στα Κέντρα Υγείας και τα περιφερειακά ιατρεία τηρούνται καταστάσεις των γονιών μικρών παιδιών, που καλούνται σε τακτά χρονικά διαστήματα στα Κέντρα Υγείας και τα περιφερειακά ιατρεία για την αγωγή πάνω σε θέματα στοματικής υγείας με ομιλίες, συζητήσεις, ειδικές προβολές σε αντίστοιχα θέματα κ.λπ. Αν ο αριθμός κατά Κέντρο Υγείας και Περιφερειακό ιατρείο των γονιών είναι μεγάλος μπορεί οι συγκεντρώσεις να γίνονται σε μικρότερες ομάδες. ε)Σε ομάδες εργαζομένων, στους χώρους δουλειάς. Στην περίπτωση αυτή σε συνεννόηση με την εργοδοσία και τους συλλόγους των εργαζομένων οργανώνονται στο χώρο δουλειάς ομιλίες, διαλέξεις, συζητήσεις, προβολές κ.λπ. στ)Σε κάθε άλλο επίπεδο που ανάλογα με τις ιδιαιτερότητες κάθε περιοχής κρίνεται αναγκαίο από τους οδοντογιατρούς των Κέντρων Υγείας με την αξιοποίηση κάθε πρόσφορου μέσου (ομιλίες σε τοπικούς ραδιοφωνικούς σταθμούς εκλαϊκευμένα επιστημονικά άρθρα στον τοπικό τύπο κ.λπ.). (Αντί για τη σελ. 606,209) Σελ. 606,209(α) (Τεύχος ΙΑ-11-2 Σελ. 127 743 Οδοντίατροι 34.Ζ.η.34-36 3)Για τη συστηματικότερη και μεθοδικότερη ανάπτυξη της αγωγής στοματικής υγείας αξιοποιούνται τα ειδικά προγράμματα στοματικής υγιεινής    καθώς    και     έντυπο   διαφωτιστικό υλικό και άλλες οδηγίες, που αποστέλλονται από το Υπουργείο Υγείας, Πρόνοιας και Κοινωνικών Ασφαλίσεων και το Κεντρικό Συμβούλιο Υγείας (ΚΕ.Σ.Υ.). Ειδική προληπτική οδοντιατρική για παιδιά ηλικίας 0 μέχρι και 18 χρόνων Άρθρ.5.-1.Ειδικά για τα παιδιά ηλικίας 0-18 χρόνων στην έννοια της πρόληψης περιλαμβάνονται και: α)Τακτές περιοδικές προληπτικές οδοντιατρικές εξετάσεις. Για το σκοπό αυτό τα Κέντρα Υγείας καταρτίζουν προγράμματα κατά ομάδες παιδιών, που εφαρμόζονται σε συνεννόηση με τους γονείς τα σχολεία και άλλους αρμόδιους τοπικούς φορείς. β)Φθορίωση γ)Θεραπεία ουλίτιδας δ)Ενδοδοντική θεραπεία ε)Σφραγίσματα. Αποκατάσταση κατεστραμμένων δοντιών στ)Εξαγωγές ζ)Αντιμετώπιση καταγμάτων των δοντιών κατόπιν ατυχήματος και αποκατάσταση. η)Απλή ορθοδοντική θεραπεία πάντα υπό την καθοδήγηση και τον έλεγχο ειδικού ορθοδοντικού. 2.Η προληπτική αυτή οδοντιατρική για παιδιά ηλικίας 0 μέχρι και δεκαοκτώ χρονών ασκείται από τα Κέντρα Υγείας με αυστηρή προτεραιότητα, συστηματικά και στο πλαίσιο συγκεκριμένων προγραμμάτων. Περιεχομένο αγωγής για Στοματική Υγεία Άρθρ.6.-Το περιεχόμενο της αγωγής σε κάθε περίπτωση είναι ανάλογο με τη σύνθεση της ομάδας, που απευθύνεται (ηλικία, γενικό επίπεδο). Γενικά και ενδεικτικά περιλαμβάνει: α)Τη σημασία διατήρησης νεογιλών και μόνιμων δοντιών β)Τις βασικές γνώσεις για την τερηδόνα και νόσους περιοδοντίου. γ)Γνώσεις για το τι είναι και τι σημασία έχει η οδοντική μικροβιακή πλάκα. δ)Διατροφή και έλεγχος της δίαιτας. ε)Μέθοδοι πρόληψης των νόσων του στόματος με έμφαση στην υγιεινή του στόματος (βούρτσισμα, νήμα, οδοντόκρεμα). στ)Ενημέρωση για τη σημασία του φθορίου και των φθοριούχων σκευασμάτων στην πρόληψη της τερηδόνας. Άρθρ.8.-Τα οδοντιατρικά τμήματα των Κέντρων Υγείας με ευθύνη του Διευθυντή τους, πρέπει μέσω των τοπικών μέσων μαζικής ενημέρωσης ή και άλλων πρόσφορων μέτρων, να ενημερώσουν τους κατοίκους της περιοχής τους για το είδος της οδοντιατρικής περίθαλψης, που αυτά παρέχουν. Σελ. 606,210(α) Τεύχος ΙΑ-11-2 Σελ. 128 Άρθρ.9.-Στα καθήκοντα του Διευθυντή του οδοντιατρικού τμήματος του Κέντρου Υγείας περιλαμβάνεται και η υποχρέωση να αναπτύξει συνεργασία με την σχολική διεύθυνση της περιοχής του και τους Διευθυντές των σχολείων της περιφέρειάς του, για να εξασφαλίσει την απρόσκοπτη προσέλευση των μαθητών που θα έρθουν μόνοι ή ομαδικά στο Κέντρο Υγείας για οδοντιατρική περίθαλψη. 